**Domeniul de activitate:**Dezvoltare comunitară **Rolul:**asistent verificare afișaj stradal

**Activități:**  
• sprijină activitatea compartimentului în ceea ce privește urmărirea activității de afișaj stradal neautorizat;

• oferă sprijin în alcătuirea unui inventar al construcțiilor cu caracter provizoriu – corpuri și panouri de afișaj/reclamă, amplasate în spațiul public exterior de pe raza sectorului 1;

• participă la urmărirea și raportarea situațiilor constatate pe teren, prin furnizarea de imagini fotografice sau alte documente ce pot evidenția natura constatărilor;

• oferă sprijin de specialitate în ceea ce privește buna gestionare a relației cu Direcția de Inspecție, Serviciul Disciplină în Construcții și Afișaj Stradal, în ceea ce privește aplicarea sancțiunilor și măsurilor dispuse pentru cazurile constatate de construcții neautorizate sau care nu respectă Regulamentul local de amplasare și autorizare a mijloacelor de publicitate;

• contribuie cu propuneri la prevenirea și limitarea cazurilor de amplasare a panourilor de afișaj/mijloacelor de publicitate care, prin amplasament și arhitectură, contravin normelor de utilizare a spațiului public, care constituie factori de risc și care afectează siguranța circulației pe drumurile publice, cât și zonele naturale, istorice și arhitecturale asupra cărora s-a instituit un regim special de restricție sau de protecție.

**Condiții generale:**

(a)Să aibă vârsta legală de 18 ani;  
(b) Să cunoască limba română scris și vorbit (în cazul cetățenilor străini, organizația gazdă poate să-i pună acestuia la dispoziție un interpret);  
(c) Să aibă capacitatea deplină de exercițiu;  
(d) Să aibă o stare de sănătate corespunzătoare activităților de voluntariat propuse de organizația gazdă/starea de sănătate se probează cu adeverință medicală eliberată de medicul de familie sau de către unități sanitare abilitate;  
(e) Să nu aibă antecedente penale care să-l facă incompatibil cu activitatea de voluntariat desfășurată și să nu fi fost condamnat pentru săvârșirea unor infracțiuni contra umanității, contra statului sau contra autorității, de fals ori a unor fapte de corupție, cu excepția situației în care a intervenit reabilitarea (declarație pe propria răspundere);  
(f) Să nu fi desfășurat activitate de poliție politică, așa cum este definită prin lege (declarație pe propria răspundere).

**Condiții specifice:**

• studii superioare de lungă durată;

• cunostințe PC: MS Office, Excel; Power Point, internet;

• cunoasterea legislației și a reglementărilor specifice în vigoare;

• abilități de comunicare, planificare, organizare și monitorizare sporite.

**Dosarul de înscriere trebuie să cuprindă următoarele documente:**

1. Cererea de înscriere completată (descarcă cerere de înscriere [aici](https://www.primariasector1.ro/download/program-voluntariat/ANEXA%20nr1%20PV.docx));

2.Copia actului de identitate în termen de valabilitate;

3.Cazier judiciar sau o declarație pe propria răspundere că nu are antecedente penale (descarcă model declarație aici);

4. Declarație pe propria răspundere că nu a fost lucrător al Securității sau colaborator al acesteia, în condițiile prevăzute de legislația specifică (descarcă model declarație aici);  
5. Cv actualizat (de preferat în format EUROPASS);  
6. Declarația de consimțământ privind prelucrarea datelor cu caracter personal (descarcă declarația aici)

7. Copiile documentelor care să atenste nivelul studiilor, precum și copiile documentelor care atestă îndeplinirea condițiilor specific ale postului.

8. Adeverinţa medicală eliberată de medicul de familie din care să reiasă că este apt de muncă/ clinic sănătos.

**Copiile documentelor de mai sus vor fi transmise în format electronic pe adresa de e-mail** [**maimplic@primarias1.ro**](mailto:maimplic@primarias1.ro)**, în format JPG sau PDF, într-un singur mesaj, iar la subiectul mesajului se va scrie rolul pentru care candidați și numele dvs.**

**Termenul limită de depunere a dosarului: 23 aprilie 2021, ora 23:59.**

\*În vederea completării Declarației de consimțământ, vă rugăm să consultați Nota de informare privind conformarea cu GDPR (vezi aici).